Ուշադրությո՛ւն։ Գայլե՛ր են

«**Ուշադրությու՛ն։ Գայլե՛ր են**» (), խորհրդային մուլտիպլիկացիոն հակաֆաշիստական ֆիլմ-պամֆլետ, որը նկարահանել էռեժիսոր Եֆիմ Գամբուրգը 1970 թվականին «Սոյուզմուլտֆիլմ» ստուդիայում Լազար Լագինի «Շիկահեր գազանը» վեպի հիման վրա։

## Սյուժե
Գայլերի մեծացրած տղան հայտնաբերվում է Ալպյան լեռներում, որից հետո տեղափոխվում մանկատուն։ Մանկատանը նա վերհիշում է մարդ լինելը, սակայն կենդանիների սովորությունները չի մոռանում։ Կենդանաբանական այգի այցի ժամանակ տղան, հիշելով անցյալը, փախած գայլին վերադարձնում է վանդակը։ Այդ դեպքից հետո լրագրողները հոդվածներ են գրում տղայի սխրանքի մասին։ Անհայտ անձինք, կարդալով այդ նյութերը, առևանգում են տղային՝ նրան անսիրտ մարդագայլի վերածելու նպատակով։

## Նկարահանող խումբ

## Տեխնիկական տվյալներ

## Նախապատրաստման և նկարահանման ընթացքը
Չնայած այն հանգամանքին, որ «Սոյուզմուլտֆիլմ» ստուդիայից մշտապես պահանջվում էր ունենալ ժամանակակից թեմա, քաղաքական պամֆլետների արտադրությունը ամեն անգամ դժվարությամբ էր սկսվում: Ռեժիսոր Եֆիմ Գամբուրգը, վերցնելով «Ուշադրությու՛ն։ Գայլե՛ր են» հակաֆաշիստական ժապավենի էկրանավորման գործը (ֆանտազիայի ժանրի գրող Լազար Լագինի «Շիկահեր գազանը» վեպի մոտիվներով), Գամբուրգը ստիպված էր երեք ռեժիսորական տարբերակ գրել: Նախապատրաստական շրջանում նկարահանման խումբը աշխատել է առանց օպերատրի և նկարիչ-մուլտիպլիկատորի։ Աշխատանքի ընթացքում խումբը ստիպված էր փոխել նկարահանման ժամանակ կայացրած որոշումները։ Պատրաստի ֆիլմը մոնտաժային շտկումների է ենթարկվել ԽՍՀՄ կինեմատոգրաֆիայի պետական կոմիտեի (Գլավկա) պահանջով։  Արդյունքում ֆիլմը ստացել է երկորդ կարգ, ինչը չի կարելի համարել, ոչ ձախողում, ոչ էլ հաջողություն։

## Քննադատություններ և արձագանքներ
1971 թվականին «Սովետսկի էկրան» ամսագրի էջերում Լազար Լագինը պատմել է, որ իրեն բախտ է վիճակվել աշխատել երգիծանքի գործին նվիրված մուլտիպլիկացիայի քաղաքական պամֆլետների ժանրի ռեժիսոր-առաջնորդ Եֆիմ Համբուրգի հետ, որի արդյունքում ստեղծվել է «Ուշադրությու՛ն։ Գայլե՛ր են։» հակաֆաշիստական մուլտիպլիկացիոն ժապավենը։

1986 թվականին Սերգեյ Ասենինը իր «Մուլտֆիլմերի աշխարհ» գրքում «Ուշադրությու՛ն։ Գայլե՛ր են» հակաֆաշիստական ֆիլմ-պաֆլետը վերագրել է Եֆիմ Գամբուրգի ստեղծագործությունների գլխավոր՝ սատիրայի  ժանրիֆիլմերի թվին։

2002 թվականին Նատալյա Կրիվուլյան իր «Անիմացիոն լաբիրինթներ» գրքում նշել է, որ «Ուշադրությու՛ն։ Գայլե՛ր են» մուլտիպլիկացիոն ֆիլմում ներկայացվում է ժամանակի արդիական խնդիրները, իսկ իրականությունը՝ ներկայացված է պատմամշակութային տեսանկյունից։ Ֆիլմը կենտրոնացված է կեղծ վավերագրական պոետիկայի և գեղագիտության վրա։ Այստեղ ներկայացված է ավանդական անիմացիոն շարժման հակադրությունը հանդիսացող գերիրական տիպը, երբ, հիմնվելով ռոտոկրկնակման սկզբունքի վրա իրականցվել է իրական դերասանների շարժումների «կրկնապատկումը»՝ ուղեկցվելով նրանց բնույթի արտահայտչականության ոճաորմամաբ և սերմամբ։

2006 թվականին Սերգեյ Կապկովը «Մեր մուլտֆիլմերը» գրքում նշել է, որ  նկարիչներ Էդուարդ Նազարովի և Յուլո Սուստերայի մասնակցությունը «Ուշադրությու՛ն։ Գայլե՛ր են» ֆիլմում օգնել է ոչ միայն ունենալ վառ կինոպատմություն, այլև արտասովոր գեղարվեստական ստեղծագործություն։

Իլյա Մարշակի խոսքերով, որը հրապարկվել է 2016 թվականին «Երեկոյան Մոսկվա» լրագրողական կայքում, այս ֆիլմը սիրվել է հեռուստադիտողների կողմից և համարվել է ռեժիսորի հաջողության գագաթնակետը։

## Ծանոթագրություններ

## Գրականություն
* 
* 

## Արտաքին հղումներ
* 
* 

Կատեգորիա:«Սոյուզմուլտֆիլմ» ստուդիայի մուլտֆիլմեր